Cyber-shot-brugervejledning
Udskriv
Hovedside > Brug af MENU-punkter (Optagelse) > MENU-punkter (Optagelse) > Fokus

## Fokus

Sådan fokuserer du på motiver nær kanten af skærmen
Du kan ændre fokuseringsmetoden. Brug menuen, når det er svært at opnå korrekt fokusering med automatisk fokuseringsindstilling.
AF står for "Automatisk fokusering", en funktion der automatisk justerer fokuseringen.
Den valgte AF-områdesøgerramme vises på skærmen.

1. MENU (Fokus) ønsket tilstand

| (Multi-AF) | Fokuserer automatisk på et motiv på alle afstande i søgerrammen. Når du trykker udløserknappen halvvejs ned i optagetilstanden for stillbilleder, vises der en grøn ramme rundt om det område, der er fokuseret. Når Registrering af ansigter-funktionen er aktiveret, arbejder AF med prioritet på ansigter. Når Valg af motiv er indstillet til (Under vandet), er fokuseringen tilpasset til undervandsoptagelser (kun DSC-W570/W580). Når du trykker halvvejs ned på udløserknappen, og derved opnår fokus, vises der en stor grøn ramme.
| (Center-AF) | Fokuserer automatisk på et motiv i midten af søgerrammen. Bruges funktionen AF-lås samtidigt, kan du komponere billedet, som du ønsker det.
| (Spot - AF) | Fokuserer automatisk på et ekstremt lille motiv eller et smalt område. Bruges funktionen AF-lås samtidigt, kan du komponere billedet, som du ønsker det. Hold kameraet stille sådan at AF-områdesøgerrammen ikke kommer væk fra motivet.

Bemærkninger

- Når du anvender [Digital zoom] eller [AF-lampe], er AF-områdesøgerrammen deaktiveret og vises med en stiplet linje. I dette tilfælde fungerer kameraet ved at fokusere på motiverne midt på skærmen.

- Når fokustilstanden er indstillet til andet end [Multi-AF], kan du ikke anvende Registrering af ansigter-funktionen.

- Du er muligvis ikke i stand til at indstille visse MENU-punkter afhængigt af den valgte optagetilstand. Se "MENU-punkter, som ikke er til rådighed i visse optagetilstande" for yderligere oplysninger. [Detaljer]

### Sådan fokuserer du på motiver nær kanten af skærmen

Hvis motivet er ude af fokus, skal du gøre følgende:

1. Omkomponer billedet sådan, at motivet er placeret i midten af AF-områdesøgeren (A), og tryk udløserknappen halvvejs ned for at fokusere på motivet (AF-lås).

1. Når indikatoren for AE/AF-låsen (B) holder op med at blinke og lyser konstant, skal du vende tilbage til det indstillede motiv og trykke udløserknappen helt ned.

- Du kan omgøre proceduren så mange gange som nødvendigt, så længe du ikke trykker udløserknappen helt ned.

Tilbage til top