Cyber-shot-brugervejledning
Udskriv
Hovedside > Fejlfinding > Fejlfinding > Batteri og strøm

## Batteri og strøm

Batteriet kan ikke indsættes i kameraet.

- Sørg for, at batteriet vender i den rigtige retning, og indsæt det indtil batteriudløser-mekanismen låses.

Kameraet kan ikke tændes.

- Efter indsætning af batteriet i kameraet kan det tage nogle få øjeblikke for kameraet at varme op.

- Sørg for at kontrollere, at batteriet er sat korrekt i.

- Batteriet er afladet. Indsæt et opladet batteri.

- Batteriterminalerne er beskidte. Tør forsigtigt snavs af med en blød klud.

- Brug et anbefalet batteri.

Strømmen slukker pludseligt.

- Afhængigt af kameraets og batteriets temperatur kan strømmen muligvis automatisk slås fra for at beskytte kameraet. I dette tilfælde vises der en meddelelse på LCD-skærmen, inden strømmen slås fra.

- Hvis du ikke anvender kameraet i et vist stykke tid, mens kameraet er tændt, og [Strømbesparelse] er indstillet til [Standard] eller [Stamina], slukker kameraet automatisk for at forhindre afladning af batteriet. Tænd for kameraet igen.

Indikatoren for resterende opladning er forkert.

- Dette sker, når du anvender kameraet på et ekstremt varmt eller koldt sted.

- Der opstod en uoverensstemmelse mellem indikatoren for resterende opladning og den aktuelt resterende batteriopladning. Aflad batteriet fuldstændig én gang og oplad det derefter for at rette angivelsen. Indikatoren for resterende opladning er muligvis ikke korrekt under visse forhold.

- Batterikapaciteten aftager med tiden og med gentaget brug. Hvis brugstiden mellem opladningerne bliver væsentligt mindre, er det nok tid til at udskifte det med et nyt.

Batteriet kan ikke oplades, mens det er indsat i kameraet.

- Du kan ikke oplade batteriet vha. lysnetadapteren (sælges separat). Anvend batteriopladeren til at oplade batteriet.

CHARGE-lampen blinker under opladning af batteriet.

- Kontroller, at batteriet er af typen NP-BN1.

- CHARGE-lampen blinker uregelmæssigt, når du anvender et batteri, som ikke har været brugt i lang tid.

- CHARGE-lampen (på den medfølgende batterioplader) har to blinkemønstre, et hurtigt blink (med et interval på ca. 0,15 sekund) og et langsomt blink (med et interval på ca. 1,5 sekund). Hvis lampen blinker hurtigt, skal du fjerne det batteri, der er ved at oplade, og derefter indsætte det samme batteri i batteriopladeren igen (indtil det klikker). Hvis lampen blinker hurtigt igen, kan dette indikere et problem med batteriet.
  Hvis lampen blinker langsomt, er opladeren i standbytilstand og opladningen er midlertidigt stoppet. Opladningen stopper midlertidigt, og opladeren går i standbytilstand, når temperaturen er uden for det område, der er passende til opladning. Opladningen genoptages og CHARGE-lampen lyser, når temperaturen vender tilbage til det passende område for opladning.
  Det anbefales, at batteriet oplades inden for det passende temperaturområde for opladning på mellem 10°C og 30°C.

- Se [Detaljer] angående flere oplysninger.

Tilbage til top